Document ID: /roh_data/filtered/fineweb-2-filterrobots_roh.jsonl.gz/14756

En la Tirchia ha la procura publica purtà plant cunter dus commembers prominents da la partida procurda HDP. Ella pretenda tschintg onns praschun per il co-president ed il vice-president da la partida HDP. Ad omadus renfatscha la procura publica da far propaganda per in’organisaziun terroristica – numnadamain la partida scumandada curda PKK.
Il matg era l’immunitad parlamentara da delegads da la partida pro-curda HDP vegnida annullada. Il president Recep Tayyip Erdogan renfatscha a la partida dad esser il bratsch politic da la PKK.
RR novitads 22:00